title: "E.GO Mobile"
text: "Di e.GO Mobile AG es en Elektroautofabriik \u00f6n Aachen. Di Firma waar \u00f6n't Jaar 2015 gr\u00fcnjlair, en 2017 k\u00fcr \u00f6n di Mai dit jest Model, di e.GO Life weeget uur. Sent des Tir ken em dit Auto uk fuarof bistel, en t\u00f6 dit Jen fan 2018 skel di jest Wainer \u00fcp Straat kum.\n\nHistoorie\nDit Start-Up-Firma es \u00fct en Werktj\u00fcchmaskiinenlaboor bi di RWTH Aachen wukset en uur \u00fct di RWTH \u00fctgr\u00fcnjet. F\u00f6\u00f6ret uur di Firma fan di RWTH-Profesor G\u00fcnther Schuh.\nSchuh heer \u00f6n't Jaar 2010 uk di Firma Streetscooter me \u00f6n Gang braacht. wat sent 2014 en Daachterselskep fan di D\u00fctsk Post es.\n\nDit jest Produkt fan di e.Go mobile AG wiar en Spaasmaskiin fuar Wukseni, dit e.Go Kart Di 17. Marts 2017 waar dit jest Seerienauto, di e.Go Life bi di CeBiT weeget.\n\nShowroom en Pop Up Stores\n\nEn Pop Up Store es en Laaden, wat lerig es en hur em sin Produkt fuar di Tir, diar di Laaden lerig staan w\u00f6\u00f6r, diar t\u00f6 Forkoopin iinstelt. Sok heer di e.G mobile AG \u00f6n Bonn en Neuss. Iin \u00f6n di Firma \u00f6n aachen jeft et jit en Showroom, hur em forskeligi \u00dctstafiaringen fan di e.Go Life \u00f6nluki en k\u00f6\u00f6r ken.\n\nModeli\n\ne.go Life Di e.Go Life es dit Auto fuar di Stat, hurfuar di Prisen bi 15.900 \u20ac bigen skel.\n\ne.go Mover Di e.Go Mover es en autonoomi Elektro-Statbus fuar 15 Pasajiiri, wat fan 2019 \u00f6n becht uur skel. Bit 2021 wel em me en me en Joint Vetutre fan di Daachterfirma (e.Go Moove GmbH) en Daachter fan ZF Friedrichshafen en me Nvidia des autonoomi Bus \u00fcp Wai fo.\n\ne.Go Kart Dit Formaaksmobiil fuar Wuksni heer en Pedelec-\u00d6ndreft, ken 25 km/h laap en kummt 25 km fiir.\n\nProduktsjoon\nDi Fabriik waar \u00f6n di Juunimuun 2018 iipenmaaket. Fan di H\u0101refst \u00f6n skel \u00fcp 16.000 m\u00b2 Areaal ombi 10.000 Autos \u00f6n't Jaar becht uur. Hat skel ombi 17 St\u00fcnen waari, bit jen Auto au 28 Statsjoonen iin \u00f6n't Werk l\u00f6pen en t\u00f6hopbecht es.\n\nLuki uk jir \n\n Weebsir fan di e.GO Mobile AG\n\nFutnooten\n\nForkiir\nAutomobilfabrik (D\u00fctskl\u00f6n)\nStraatenforkiir\nElektroautofirma\nElektroauto (Baterii)\nProjekt (RWTH)"